paragraph_text: Varoš ili Veli varoš, (nazivan i Varoš Sv. Križa, također i (tal.) Borgo di San Francesco, varoš sv. Frane) jedan je od najstarijih dijelova grada Splita. mini|200px|Varoške skaline Nastao je istovremeno s drugim starim splitskim predgrađima - varošima - Dobri, Manuš, Lučac. Smjestio se zapadno od tadašnjeg Splita, u podnožju opjevanog brda Merjana (Marjan). Razvio se izvan tadašnjih gradskih bedema koji su okruživali srednjovjekovni Grad, oko prastare crkve Sv. Mikule iz ranog srednjeg vijeka (dala ju je izgraditi Splićanka Nemira, kćerka Mesagaline 1068. godine<ref>Marasović, Tomislav, Split u starohrvatsko doba, str. 23.). Kasnije su na njegovom području izgrađene crkva Sv. Križa i čuveni samostan sv. Frane, kojeg je po predaji utemeljio sam sv. Franjo Asiški (1181. – 1226.). Sjeverno se pruža dio Splita zvan Spinut, na istoku su Dobri i Grad, a s juga Tomića stine, Matejuška, Solurat, Sustipan, Meje i Zvončac.